
La creativitàt 
no je dome 
une peraule 
di mode 


ik Setembar al è il més plui 
biel di vivi in Friùl. Al è il 
timp dai colòrs incredibii, 
des sagris, ma vué il virus 
incognit al dete la sò lec, al 
gjave ciertecis e tradizions 
secolárs. In chestis zornadis, 
al somee cuasi che il 

mont contadin al vueli fà 
tornà a vigni für il so Dna, 
ricuardantnus a nó furlans 
che o sin fis de tiere, che 
dopo lis faturis dal semená e 
dal racuei, al rive il moment 
dal stá insiemi, dal celebrá il 
risultát dal lavór. 

**** Dificil fevelà cumò di 
"bal sul breàr”, in moments 
tant che chescj, ancjemó 
sospindùts tra inciertecis 
sanitariis, pinsir pal puest in 
fabriche, in ufici, te buteghe, 
preocupáts plui di simpri 
pal nestri futür, personál e 
coletif. 

:*** Chel doman che si 

zuie in chestis setemanis 
intal mont de scuele, 

dulà che i dubis a vegnin 
alimentáts ogni di, invezit 
che jessi cidináts, de 
incongruence des decisions 
ministeriáls, dal continui e 
mutuál butási in muse lis 
responsabilitáts tra stát e 
regjon, cheste ultime che 

no je in stát di programá di 
là de emergjence, cuntune 
fisionomie e filosofie proprie 
di disvilup. 

X% Dibant rimarcà ancjemó 
une volte il timp pierdüt 

in chescj més, un timp 

che si varés podùt doprà 
par organizá rispuestis 
concretis, magari olsant, 
cirint soluzions alternativis, 
sigür no facilis, ma dut cás 
percoribilis. 

K Jessi creatifs nol vùl di 
Jessi stravagants o ecentrics, 
ma rivà a adatà, inventà 


(al va indenant a pagj. 3) > 





al mieg di tantis fufignis e 

garabatulis, e je tante int 

che chest Istàt e à cjatàt il 
timp par dási dongje cun nó “sot 
dal tei” dal so paîs cu la braùre di 
dimostrási furlane. Cuntun at di 
responsabilitát e di amór pe só 
tiere e pe sô identitàt, e à sielzùt di 
fà come i nestris vons, che al timp 
des viciniis si metevin dongje par 
frontá i problemis de lór comunitát. 
E nus à dat acet ator pal Friùl 
scoltant lis nestris vós, ma soredut 
cjapant la peraule e dantnus la só 
vision des robis. 
€ O vin di ringracià une vore lis 
aministrazions e lis associazions 
che nus àn judát a puartà indevant 
chest biel zir di incuintris in 
cetancj puescj: di Cjarlins a 
Cormons, di Plasencis a Cuar di 
Rosacis, di Tumieg a Roncjis, di 
Cjopris a Glemone, di Tavagnà a 
Risan, di Spilimberc a Lignan, fin 
a Vilegnove di Sant Denél. Intal 
progjetà chest là a torzeon pal 
Friùl cun Dree Valcic, Dree Venier 
e Diego Navarria, che o ringraci 
adun cun ducj i colaboradors par 


DE AUSTRALIE 
AE VAL TRAMONTINE 


Cemát valorizà il turisim 


di prossimitàt pe nestre tiere 
di Erika Adami 


EDITORIAL 











vé poiát e cjapàt part a cheste 
iniziative, no varés imagjinát di 
cjatá tante presince e calór ma 
soredut tante voie di jessi scoltáts 
di bande dai furlans. 

® In chescj incuintris o sin restàts 
distanziáts, ma no distants: anzit 
l'afiet pal nestri gjornál al cres 


PATRIARCJIS FUR DAL 
ORDENARI E CUINTRISTORIE 
DE OCUPAZION VENITE 


cun Diego Navarria 


e Agnul Floramo 


FUARCE 
LIDRIS 
LEDROSA 
DESTIN 


e pardut a son vignùts fùr biei 
dibatits, dulà che lis personis a 

an vüt plasé di pandi lis lôr ideis, 
contá lis lór esperiencis, resoná sul 
stát presint des robis e sul avigni 
che nus spiete. Un avigni che a 
tancj ur somee ledrós, e che ducj a 
considerin pussibil sledrosà dome 


ONDE FURLANE, 
DI CUARANTE AGNS 
DE BANDE DAL FRIÜL 


L’inoval de radio libare dai furlans 


di Serena Fogolini e Marco Stolfo 


intune maniere: tornant a scuvierzi 
la nestre identitàt, e lis lidrîs che 
nus pein ae nestre tiere. La nestre 
fuarce e je simpri stade la voie di 
no pleási al destin e di organizási 
cuntun sens di comunitát: une 
robe che e somee vigni mancul 

cul individualisim che al marche 
la societát di vué. Ma par no jessi 
scanceláts inte omologazion al 
covente torná a sintisi speciái, 
unics, origjinài, come che la Storie 
nus à fats: ni miei ni piés di chei 
altris, ma diferents. 

® E je cheste la riflession che plui 
di dutis e je vignude für di chescj 
incuintris fats sot dai arbui dai 
nestris borcs, scoltant la memorie 
dai testemonis de nestre antighe 
democrazie paisane: dai teis, 

dai maronárs, dai cjastenárs, dai 
cjariesárs dulà che une volte i cjáfs 
di famee a decidevin dut ce che al 
jere di fá pal pais. Insiemi. Dant 
vós a ducj e cjatant un acuardi pal 
ben di ducj, cence spietà che a rivin 
imposizions di inaltrò. Si clame 
autonomie, e e fás part des nestris 
lidrîs. l 


TRÉ SCUFIOTS 
IN MANCUL DI UNE ORE 


Ju ai cjapàts inte 

Val Gherdeina, in non 

e par cont di ducj i furlans 
di Ubaldo Muzzatti 

UNE FURLANE A ROME 


L'obietif 
di Becchetti 
su Pasolini 


O; cualchi dubi su 
<< Jla mê abilitàt di 
fotograf ma nissun su chê di 
marangon» al diseve di se 
Sandro Becchetti. 

® Roman, classe 1935 e 
muart intal 2013, la sô eje la 
storie di un anti-paparazzo e i 
ritrats dai siei “protagoniscj” 
a son sculpîts cu la netece dal 
scultôr dal len. Par cuindis 
agns, dal rest, al à molât di 
fotografâ e al à passât il so 
timp a intaià figurinis che 
dopo al piturave. 

® De seconde metát dai 
agns '60 Becchetti al à descrit 
il nestri Pais imortalant 
centenárs di grancj mestris 
de culture e de art intun 
percors finit su lis pagjinis 
dai gjornài di miec mont, 

e Rome e je simpri stade al 
centri. 

€ Dai prins clics, cuant che, 
rapit dal incjant pe grande 
bielece de citát eterne, a 

‘nt fasè un ritrat «clap par 
clap», fin a dute une schirie 
di ritrats dai grancj mestris 
de art e de culture talians e 
internazionái. 

® Un dai siei lavórs plui 
famós al é su di un furlan: 
Pier Paolo Pasolini. Intal 1971 
al fasè un servizi fotografic 
pal cuotidian "Il Messaggero" 
fotografantlu inte sò cjase ae 
Eur, in vie Eufrate 9, dulà che 
al viveve dal 1963 cu la mari 
Susane Colussi e le cusine 
Graziella Chiarcossi. 

€ Un servizi fotografic che 
al ven mostrát li dal Centri 
studis Pasolini di Cjasarse 
fin ai 11 di Otubar cun 

la esposizion "Pieri Pauli 
Pasolini traviers il voli di 
Sandro Becchetti: framents 
di une narazion', curade di 
Valentina Gregori. 

€ Il percors de mostre al 
cjape dentri ancje i ritrats dai 
amis plui cjárs di Pasolini, di 
Bernardo Bertolucci a Dacia 
Maraini, e dopo Natalia 
Ginzburg, Federico Fellini, 
Giuseppe Ungaretti. 

€ Vie pes stanziis di Cjase 
Colussi si puedin amirá 
ancje lis pocjis imagjins 

in blanc e neri de orazion 
funebre tignude di Alberto 
Moravia a Campo dei Fiori 
ai 5 di Novembar dal 1975, 

in ocasion dai funerài di 
Pasolini. I 


INT DI CJARGNE 





Silvia DI Piazza 


e il tapet 
fat in Cjargne 











IL SALON DAL LABORATORI ARTESANÁL DI SILVIA DI PIAZZA A COMELIANS 





son undis agns che Silvia Di 

Piazza e à viert a Comelians 

un laboratori artesanàl di 
tapéts: un salon grant e biel, furnît 
cun vecjos mobii cjargnei indulà 
che a son metùts in mostre i lavórs 
che Silvia e prodùs, e i grancj telàrs 
verticài indulà che e cree i siei 
prodots. 
® La idee di vierzi chest laboratori 
e nas di une oportunitàt: “O vevi 
une negozi di rosis a Davár — e 
conte - ma lu ai sierát parcè che 
no rivavi a là indevant. O ai vude la 
ocasion di vierzi cheste ativitàt e 
cussi o ai tacát cheste aventure. O 
soi simpri stade puartade pal lavór 
manuàl. 
€ Silvia Di Piazza e je la uniche 
in Italie che e fas chest gjenar di 
tapéts. 
€ Ma cemát nassial un tapét? “O 
met une tele di poliestere su chescj 
telárs verticái (o nd ai 3 di diviersis 
misuris), dopo o ripuarti il dissen 
che mi dan o che il client al à 
sielzùt, o pùr lu fás jo diretementri 
cuant che o lavori. Cuntun trapin 
(che al é tant che une machine 
di cusî) che al funzione a arie 
compresse, o scomenci a dai vite 
al tapét doprant i filáts di lane di 


ogni colór (la tecniche si clame 
Hand Tufting). I tapêts a vegnin 





fats su misure daür de ordenazion, 
e personalizáts. Duncje, achi un 

al pues pardabon fà ce che al vùl, 
des formis, ai colórs, ai spessórs. 
Par fà un tapét, o pues stà doi dis 
come pùr ancje més: al dipent dal 
dissen e de lavorazion che al à (mi 
vůl plui timp cuant che a son tantis 
sfumaduris di colór)? 

€ Lan passât, un tapét di Silvia 

al è lát intai Státs Units, e dute 
sodisfate e dis: "Lu ai fat e lu ai 
spedit a Beverly Hills. Il dissen 

lu veve fat mé gnece di 5 agns, e 
midiant di internet lu ai vendùt 

in Americhe. O ai un sit indulà 

che si pues cjatá un catalic dai 
prodots che o fàs (http://www. 
silviadipiazza.com). Nissun tapét 
al é compagn di chel altri: a son 
ducj tocs unics. O ai ancje tacát a 
fà cualchi cussin e cualchi puf. O 
varès podùt lavorà cun ditis che mi 
varessin fat fà tapéts in serie, ma 
no varès vude trope sodisfazion. E 
o stoi tignint dùr su pe strade dal fà 
tocs unics, strade plui dure, ma che 


o speri che mi permeti timp o tart 


LA TECNICHE E JE CHÉ DI MESSEDÀ FILÀTS DI LANE DI OGNI COLÒR 





TAPÉTS 





di vivi dome cun chest e di rivà une 
di a podé scrivi “made in Cjargne”. 
Jo. in ogni mát, lu fás ancje cumó 
ein ogni lavór o zonti un bilietut 
metint in lûs che al è fat achi^ 

€ Ciert al è che nol è facil vé une 
ativitàt in mont, e Silvia e pense 
che "dal sigür vé un laboratori in 
citàt al varès une altre visibilitàt, 
ma o rivin a fà istès ancje seo 
sin ca sù, parcè che cumò o vin 
la tecnologjie, internet e un 
laboratori tant biel in citàt no lu 
varès. Fà un tapét par me al è un 
insiemi di emozions, un grum di 
robis... Mi esprim cuant che o fàs 
un tapét, ancje se mi ven dàt un 
dissen za fat, parcè che in ogni càs 
o met simpri dal gno. Mi plasarès 
là indenant e cressi cun cheste 
ativitàt, fà cognossi la Cjargne 

cui miei tapéts e puartà plui int 
pussibil achi in chest laboratori 
par fái cognossi il nestri teritori, 

la nestre int e ce che o fasin. 

Cuant che o ai di fá tapéts cence 
comission e duncje ju realizi jo, la 
ispirazion mi ven di dut ce che al 

è achi, ator ator di me, de nature 

e dal paisac: par chest, par me la 
Cjargne e à un grum di valór! Achi 
o soi nassude e cressude, achi o ai 
viert lis més ativitáts. E je la mé 
vite, e no mi viodarès lontan di chi, 
ancje se cumò o stoi in Furlanie: 
ogni di o jevi a buinore e ven sü in 
Cjargne, e po dopo o torni a cjase la 
sere tart dome par durmi. Duncje, 
al é propit un leam impuartant. O 
ten ae mé tiere. Vignit a cjatàmi: us 
spieti ducj!”. ll 








UN FURLAN A MILAN 


Il sexychef 
personal... 
di Cumpite 





p ar intervistálu mi tocje 
clamálu al telefon a 
Corniglia, in Ligurie. Thomas 
Colussa, furlan di Cumpite di 
Reane, al fás il cogo a Milan, ma 
cumò al à di stà dute la Istàt li, 
puar! 

€ AI fâs il “chef personál par un 
impuartant avocat di Milan, e 
duncje al à di fà l'Istát te vile di 
famee, su la Riviere Ligure. 

€ Un mistir che si viodilu fà 
dome al cine o nomenát sui 
gjornài, e Thomas cemát isal 
rivàt a fálu? «Mê mari e à simpri 
vůt ristorants, e duncje fin de 
etát di 7-8 agns o ai frecuentát 
une cusine, ma o vevi molát la 
scuele par tacá a lavorá cun gno 
pari di marangon. Dopo o ai 
decidùt di fini il tierc an di scuele 
alberghiere al Civiform e o soi lát 
a vore tai ristorants» Daspò des 
primis esperiencis in Friül al va 
in Sicilie e in Grecie, par torná 

a vore chenti, li di Bastianich 
«une esperience fondamentál, 

li che o ai imparát pardabon la 
organizazion di un ristorant: 
ordin, pulizie, metodi». Dopo 
chel, Thomas al torne tal forest e 
pe prime volte al réc lui la cusine 
in un ambient in Thailandie, cun 
6 personis sot di lui. Dopo al va a 
Ibiza, e dili a Milan par 5-6 agns. 
® E il mistir di cogo personál 
cemát isal rivàt? «Par cás, dopo 
une stagjon a Madonna di 
Campiglio une vore impegnative 
li che o ai comandát in 
contemporani dós cusinis di doi 
albiercs grancj. Ae fin o soi tornát 
a Milan scuintiát e mi à clamát 
un gno ami chef par proponimi 
chest lavór. O ai fat 15 dis di 
prove e vémi ca. Al è un lavór ben 
paiát che ti lasse tant timp par 
te.» 

® Il ledrós de medaie al è che 
nol è creatîf come chel di un 
ristorant «ma par cumò al va 
ben cussi, parcè che mi stoi 
impegnant in un altri progjet». 
Thomas, di fat, al si è butàt sui 
social a fevelà di cusine in un mùt 
enáf, ven a stai «in maniere sexy: 
dut chel che al sta ator dal fà da 
mangjà, ma contàt in maniere 
picante.» Cumò il progjet lu à 
blocát il Covid (al veve di parti 

in Avril), ma «par cumò o fás 
esperience fevelant devant 

di une telecjamare, e tignisi 
pronts: intant lait a ciri l'hashtag 
sexychef». Cjaris letoris, cumó no 
stait a di che chest articul no us à 
incuriosidis... M 


2020 - N. 9 SETEMBAR 





LA PATRIE DAL FRIÙL 


Pagj. 3 


SIPARI IN MARILENGHE 





La prime stagjon dal teatri 
stabil furlan a e pronte a parti 


Cinc spetacui professionài par furlan sul palc 
dal Giovanni da Udine, e po dopo ator pai pais, 
par rifleti, ridi e rilassási 

FOTO DAL "LICÓF", TEATRI STABIL FURLAN 








ome une mari al so prin 

part, Paolo Patui, diretór 

artistic dal TSE, al compa- 
ene cun voli passionát la nassite dai 
spetacui de prime Stagjon teatrál 
dal Stabil Furlan. A diference dal 
Giovanni da Udine, che al ospite 
spetacui preparáts des miór compa- 
gniis teatráls di dute Italie, il Stabil al 
prodùs in cjase lis rapresentazions 
plui impegnativis di fà viodi al so 
public: un lavór lunc, delicát, che al 
scomence cul sielzi il test, il regjist, i 
atórs; fà lis provis; preparà costums, 
senis, lùs, musiche; debutà a Udin, te 
sô sede, e po fà circolà il spetacul tes 
salis dal Friùl e altrò. 
€ Ve ca i spetacui sielzùts pe prime 
Stagjon dal Stabil Furlan, ven a stài 
la Stagjon teatrál 2020-2021: 
- "Giorgio Mainerio, un misteri fur- 
lan” di Marco M. Tosolini e Paolo A. 
Simioni. 
- “La casa. Lagrimis di aiar e soreli” 


di Siro Angeli. 

- "La gnot di Aquilee" di e cun 
Fabiano Fantini, Elvio Scruzzi, 
Claudio Moretti e Claudio de Maglio. 
— “Tutti su per terra" di e cun I Papu, 
Andrea Appi e Ramiro Besa. 

— “Fradi, dunà setu?” di e cun Doro 
Gjat. 

La preparazion dal prin spetacul - 
"Giorgio Mainerio, un misteri fur- 
lan” - e je scomencade, par cure de 
Arlef, prime che il TSF al fos operati, 
stant che il debut al veve di jessi 
fat al Mittelfest, tal més di Lui, ma 
al è stát spostát ai 13 di Setembar 
par colpe dal Covid. Arlef, une dai 
fondadórs e finanziadórs dal TSE, e 
consegne il spetacul ae só creature 
pes presentazions a Udin e ator pal 
Friùl. La vicende di Mainerio, predi 
emusicisttal Friùl de seconde metàt 
dal 1500, e ven presentade cun mu- 
siche antighe dongje di ché eletroni- 
che, filmáts, atórs che a contin la sò 


SIMBUI VIE PAI SECUI 





Cuant che i gjambars 
a polsavin sui arbui 


C etancj gjambars no jerino une 
volte inte Cose e tai siei rius? 
Si movevin planc planchin te aghe 
nete e stralusinte, jenfri i claps e 

lis slavaris, e noaltris fruts si rivave 
a gafáju come nuie e a implená 

un zei di lidric tun marilamp. Ce 
bielece! Un ùf dongje, ela cene e 
jere pronte e soredut sauride. 

® Po al rivà il bum economic, 
tirantsi daùr cetante chimiche par 
netà i veris e lustrà lis plancjis, e 
soredut par lavà la massarie e i 
bleons. Cemüt no doprà Omo, un 
detersîf che ti dave “un bianco così 
bianco che più bianco non si può”? 
Cul risultàt che in curt cudui, crots, 
pes e gjambars a son sparîts in ché 


aghe infetade. 

® Ma podevino i gjambars spari 
cussi, bot e sclop, cence lassà 

une olme dal lór passag in chest 
mont? No dal sigür. Tant plui che 
gjambars di flum e masanetis o 
cancars di már, crustacis cetant 
simii, ai son leáts a une simbologjie 
religjose impuartantone. Visinsi 
ancje che chescj nemaluts a 
cjaminin in mùt stramp, come 

di che par là indenant a van... a 
cessecùl. 

® Te basiliche di Aquilee, sul 
paviment in mosaic dal IV 

secul, si viót un arbul cun sore 

un gjambar o cancar ros flame. 
Renato Jacumin, grant studiòs dal 


vite esaminade di un incuisitòr che 
lu suspiete di necromanzie. Risultàt: 
il ritrat di un musicist gjeniál e di un 
predi insolit. 

® “La casa. Lagrimis di aiar e so- 
reli” di Siro Angeli, scritòr di teatri, 
senegjatór pe television, operadòr 
culturál, atór e poete. Il test al é stát 
componáüt par talian tal 1937 e ra- 
presentátlan dopo aFirenze. Lautór, 
nassüt a Cesclans, al ambiente une 
storie dramatiche, di valór univer- 
sál, intune Cjargne di miserie e di di- 
gnitàt, li che si consume un sacrifici 
trement e inesorabil; ma il finàl mi- 
surát e tenar al fas intui un segnál di 
rinassite. Adatament e traduzion di 
Paolo Sartori, Paolo Patui e Carlotta 
Del Bianco, che e je ancje regjiste. 
Dopo un avís public, une part dai 
atórs e je stade sielzude midiant di 
provins. La vicende, costruide cun 
grant mistir e sensibilitàt di bande 
di Siro Angeli, la dedizion che Patui 
e la regjste a metin tal tratà ogni 
particolàr de produzion, lis emo- 
zions che la trame e trasmet: dut al 
fás pensà che chest spetacul al sedi 
il fulcri de Stagjon teatrál dal TSE. 
$ "La gnot di Aquilee”, di e cun 
Fabiano Fantini, Elvio Scruzzi, 
Claudio Moretti e Claudio de Maglio, 
enasdiuneelaborazion durade agns 
intor di un sogjet di grande impuar- 
tance te storie dal Friùl: i mosaics 
conserváts des cjasis di Aquilee an- 
tighe, cun figuris de Bibie, ma ancje 
cun dissens complicáts, stravagants, 


tratát gnostic clamát Pistis Sophia, 
nus à pandùt che chest gjambar 

al rapresente la costelazion dal 
Cancar, dal moment che, tacant dal 
solstizi dal 23 di Jugn, il soreli, rivàt 
al so massim di lùs, al scomence 
ben planchin a zirucá viers il 
solstizi dai 23 di Dicembar, la di 
plui curte e scure dal an. Ve alore 
che il gjambar al é une alusion a 
Crist Chronocrator (paron dal timp) 
che, cu la só muart su la crós, nus à 
salváts ducj. 

€ Cun di plui i gjambars, tes 
pituris a fresc de Ete di Miec, a 
comparissin dispès su lis taulis 

de Ultime Cene, dongje dal agnel 
eucaristic, sparnicáts ca e là 

jenfri pan e vin, plats, scudielis, 
tacis, carafis e curtis (mai pirons, 
dal moment che lis cronichis a 
ripuartin che il prin piron - dal 
gréc peiro, impirà — al rivà pe 
prime volte te casse nuvicál di une 
principesse bizantine vignude a 
marît a Vignesie). 

€ Sul lôr simbolisim si à cetant 
discutüt, ma forsit i gjambars 


incomprensibii, vignüts für di cjáfs 
rafináts e complicáts. Ce capivino i 
operaris musivarii, imosaiciscj, ar- 
tesans cence grande istruzion, che a 
fasevin il lavór cu lis tessaris (i cua- 
drei) di marmul colorát o di veri? 
Rispuindint ae domande, i autórs 
a àn máüt di rindi lizér e simpatic 
un argoment che al à tormentàt 
studiós di valór; e di fà rivà a ducj 
un invit amabil a volé ben ae nestre 
storie e magari a visità Aquilee e i 
siei mosaics. Il contat vùt cul public 
cu lis rapresentazions provisoriis al 
à judát a componi un test definitif 
madùr e brilant, che in bocje di atórs 
babios - come chei che lu àn scrit e 
lu recitin - al devente esplosif. 

€ Lis dôs seradis dai Papu e di Doro 
Gjat, artiscj afermáts tant che intra- 
tignidórs gjubiài e ferbints in len- 
che furlane, a prometin di jessi mo- 
ments di divertiment legri e cence 
pinsirs. La arguzie comiche dai Papu 
e la braùre di rapper e cjantautór di 
Doro a documentaran la varietát, 
ancje linguistiche, des espressions 
artistichis che a sflorissin in lenghe 
furlane in di di vué. 

€ Ae fin di Setembar, i abonaments 
ae Stagjon interie o a cumbinazions 
di seradis a saran metüts in vendi- 
te pes presentazions planificadis te 
sale dal Giovanni da Udine. Cui chei 
ten ae lenghe furlane sul palc - feve- 
lade, declamade, celebrade - e a vio- 
di spetacui biei, di tai professionál e 
di argoment tiessùt ator dai nestris 
fogolàrs, al fasarà onór ae propue- 
ste dal TSF, che nolà di vivi dome di 
contribüts publics ma ancje de ami- 
cizie e dal aiùt dal so public. La cir- 
colazion dai spetacui tes salis ator 
pal Friùl e sarà conciertade dal Ert. 

€ Plui informazions sui spetacui e 
su lis datis a son disponibilis sui so- 
cial Facebook e Instagram dal TSE, li 
che ducj a puedin comentà lis sieltis 
fatis; e, de fin di Setembar, sul sit dal 
TSF. 

€ Il TSF al à programát altris ati- 
vitáts impuartantis, di svilupá te 
Stagjon 2020-2021, sedi di bessól 
che in colaborazion cun altris, che 
o contarin tal prossim numar de 
Patrie dal Friùl. E 








a vuelin pandinus la prossime 
passion di nestri Signór e la sò 
resurezion, dal moment che ancje 
i gjambars a son sogjets a une 
metamorfosi: di gris e umii che a 
son di vifs, a deventin ros flame e 
sflandorós dopo cuets. 

€ Achiin Friül, dôs a son lis 
Ultimis Cenis parecjadis cui 
gjambars: ché te glesie di Sant 
Andree a Gris di Bicinins, e ché te 
glesie di Sant Grivór a Cjistiel di 
Davian, piturade tal 1497 di Zuan 

(segue de prime pagjine) 
La creativitàt 
no je dome 
une peraule 
di mode 


modei di disvilup ancje für 
dai canui classics, dai canái 
uficiài dispès “oturâts” di une 
burocrazie otuse e danose. 
Une origjinalitàt ancjemò 
plui necessarie cuant che 

si inacuarzisi che chescj 
percors, plui che segnàts dal 
sintiment e dal ben comun, 
a son tes mans dal podé de 
lotizazion dai partits. 

XK Il resonament nol vál 
dome pe scuele: se o larin 
daùr des stradis normáls 

de aministrazion regjonál, 

i fonts europeans, che a 
rivaran ancje chi, a corin il 
pericul di jessi impegnáts 
cu la stesse logjiche di 
simpri, dulà che al coste di 
plui lafidament al studi di 
progjetazion che no la opare 
di fà, o i compens al consei di 
aministrazion di turni a pet 
dal faturát de imprese. 

X% "Autonomie" duncje, 

e restarà ancjemó une 

volte une peraule vueide, 
peade ae logjiche dal profit 
e de spartizion, decidude 
des segretariis dai partits 
romans e des lór sucursáls 
locáls. 

X Te ombre di une classe 
dirigjente furlane simpri 
mancul in stát di viodi di là 
de ponte dal so nàs. E 


Francesc di Tumiec. Une tierce e 
jere te gleseute di Sant Martin a 
Nert, che e fo frucade, magari cussi 
no, dal tsunami dal Vaiont la gnot 
dai 9 di Otubar dal 1963. 

€ Se po o sés sul sagrát dal domo 
di Glemone, denant di chel bocon 
di Sant Cristoful di piere - fat tal 
1327 dal mestri Giglio — biel che 
si prepare a passà il flum, butait 

il voli dongje il pît diestri dal 

sant. O viodarés un biel gjambar 
cun tanaiis e antenutis, segn 
impuartanton di salvece, peàt 

in maniere ideal al non stes di 
Christophoros, ven a stài chel che al 
puarte Crist fantulin a sachemule 
di là da la aghe. 

€ Se intant, a fuarce di torzeonà 
par glesiis e di fevelà di taulis 
parecjadis, di gjambars e di cenis 
us è vignude fam, fasét ce che al à 
fat il biát Pinocchio che, saborát 
dai siei doi galups, al jentrà a 
mangjá un bocon te ostarie dal 
"Gjambar ros”. Pal rest, se propit 
o volés viodi un gjambar, lait su 
internet. li 


Par viodi chei altris contignùts 
de “La Patrie dal Friül", 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonát o che tu le vedis lete dome cualchi volte, 
aboniti o rinove labonament a un mensil unic: 
almancul une volte al més, lei par furlan! 

